cyanic-selkie/wikianc huggingface dataset:
Julen har bragt velsignet bud
Julesalmen ble skrevet til prestefamilien Fenger i Lynge prestegard syd for Sorø, hvor Ingemann selv bodde. Ingemann beskriver i salmen, hvordan barna i prestegarden opplevde julen og juleevangeliet. . Poul Dam har kalt Julen har brakt velsignet bud en «juletresalme» og sett den som parallell til Grundtvigs Juler-Aften! Du er skjøn fra 1838. Hos Ingemann heter det "Grenen fra livets træ står skønt / med lys som fugle på kviste", mens Grundtvig skriver "Livets træ med lys i topp / vokste i Guds have opp".
Salmen ble opprinnelig kalt «Barnenes Julesang», men ble sannsynligvis ikke regnet for en salme opprinnelig.
Salmen kom med i Psalmebog til Kirke og Huus-Andakt (Roskilde Konvents Salmebok) i 1855. I Den Danske Salmebok 2003 har den nr. 119.
Historie
I slutten av 1839 fikk Ingemann en henvendelse fra sin gode venn og sogneprest Ferdinand Fenger i Lynge ved Sorø. Her ble Ingemann oppfordret til å skrive et juledikt til familiens barn, etter at han to ganger før hadde skrevet dikt til Fenger-familien. Utgangspunktet for julediktet var derfor ikke tenkt til kirkebruk, men det sies at Ingemann hadde familiens barn og sognegården for øye. Salmen ble senere allikevel opptatt i en salmebok mens han levde, og så brukt til gudstjenester. Ingemann ble siden møtt med en del kritikk.
Salmen ble trykt i Trestemmige Sang til Brug ved Skoleundervisningen i 1841 og hadde, som mange andre av hans sanger og salmer, en stor plass i datidens skolesangrepertoar.
Melodi
Melodien til Julen har brakt velsignet bud er skrevet av C.E.F. Weyse i 1841. Opprinnelig er salmen skrevet i 6 vers, men Weyse binder med sin melodi disse sammen to og to. Julesalmen består derfor av tre strofer.
Polyfarmasi
Polyfarmasi er et begrep for at pasienter benytter flere medikamenter enn ønskelig og i større doser enn ønskelig. Vanligvis er årsaken at flere medikamenter gis for flere tilstander og at behandlingen ikke avsluttes når tilstanden er gått over.
For enkelte pasienter vil det totale antallet tabletter bli for stort selv om den enkelte av mange tilstander hver for seg gir riktig behandling. Dersom pasienten har vært hos flere spesialister (bortsett fra geriatere og allmennpraktikere), for mange forskjellige tilstander, vil de kunne få flere medikamenter for hver enkelt tilstand uten at den totale medikamentbelastningen blir vurdert. For en fersk fastlege vil det kunne være vanskelig å fjerne medikamenter som forskjellige spesialister har gitt.
Enkelte medikamenter kan være gitt med manglende grunnlag i medisinsk litteratur og kan dermed bidra til et for stort medikamentforbruk for pasienten. Det er stor oppmerksomhet om såkalt "evidence based medicine" som baserer seg på samlede vurderinger av flere vitenskapelige undersøkelser om medikamenters virkning på forskjellige tilstander. Noen av disse undersøkelsene er gjort på unge pasienter og kan gi feil konklusjon for gamle.
«Monoterapi» er et begrep som brukes om behandling av en tilstand med ett enkelt medikament, som motsetning til "kombinasjonsterapi" som beskriver bruk av to eller flere medikamenter for å behandle en tilstand.
Resultatet av polyfarmasi blir de enkelte bivirkningene hvert enkelt medikament kan gi, i tillegg til interaksjoner som er bivirkninger som oppstår når to medikamenter gis samtidig. Det må antas at bivirkninger kan oppstå når kombinasjonen av tre eller flere medikamenter gis samtidig, men slike bivirkninger er lite beskrevet.
I enkelte tilfelle kan det sees bruk av medikamenter som virker motsatt retning på en type reseptor (virkningssted for medikamentet). Ett eksempel er bruk av betablokker for høyt blodtrykk eller migrene, samtidig med bruk av betastimulator for astma. Betablokkeren vil gjøre astmaen verre og betastimulatoren kan øke blodtrykket. Effekten av både betablokkeren og betastimulatoren kan være uforutsigbar.
Bruk av for mange og for mye medikamenter vil ofte være kostbart for pasienten, for institusjoner som sykehus og sykehjem, og for samfunnet igjennom refusjonsordninger som blåreseptordningen.
Det å bruke faste medikamenter er i seg selv et ubehag og en moderat til alvorlig belastning for pasienten. Ritualeffekten av å definere seg som pasient en eller flere ganger om dagen ved å ta medikamenter kan ha negative virkninger vi ikke har oversikt over.
Bruk av depottabletter som avgir medikamentet over lengre tid kan redusere antall tabletter som pasienten må ta. I noen tilfelle kan også bruk av kombinasjonspreparater med flere medikamenter i samme tablett redusere antall tabletter pasienten må ta. Legemiddelkontrollen i Norge har vært tilbakeholdende med å godkjenne kombinasjonspreparater.
Polyfarmasi øker risikoen for bivirkninger som kan forårsake sykehusinnleggelser. Faren for feildosering øker også med antallet faste medikamenter for en pasient. Det er grunn til å anta at en del dødsfall har bivirkninger av polyfarmasi som årsak.
Når det oppstår en ny plage for en pasient er det vanlig å gi et nytt medikament for å behandle den nye plagen. Dersom pasienten allerede bruker mange medikamenter, kan den nye plagen være en bivirkning som ideelt sett burde behandles ved å seponere (avslutte behandlingen) av ett eller flere av pasientens faste medikamenter. Slik seponering er dessverre ikke så vanlig som det burde være.
En pasient som bruker mange medikamenter bør vurderes med jevne mellomrom for å finne medikament som er aktuelle for seponering (avslutte behandlingen). Det er viktig å sette opp et kontrollregime slik at tilstandene som har blitt behandlet ikke forverrer seg. Ved reduksjon av blodtrykksmedisin bør blodtrykket kontrolleres ofte til å begynne med og noe sjeldnere etterhvert.
«Compliance» er et begrep som beskriver om pasienten bruker de medikamentene som er foreskrevet. Ved dårlig compliance kan polyfarmasien bli mindre alvorlig fordi pasienten selv bestemmer seg for å la være å ta enkelte medikamenter. På sykehjem, sykehus og ved medikamentadministrasjon av hjemmesykepleien vil kulturen blant sykepleierne tilsi at alle forskrevne medikamenter skal gis. Dette gir en helt annen compliance og et helt annet medikamentforbruk for enkelte pasienter enn når de selv styrer medikamentbruken. Legemiddelindustrien tilbyr stadig flere medikamenter som skal brukes over lang tid for å forebygge spesielle sykdommer. Dersom en pasient har hatt en av disse sykdommene, er det vanlig å bruke tilsvarende forebyggelse fast for å hindre nytt tilfelle av sykdommen. Andre personer med kjente risikofaktorer anbefales også ofte å bruke forebyggende medisin fast. "Doses needed to treat" (Antall doser for å behandle ett sykdomstilfelle) kan bli svært høyt ved slik behandling. Hvis risikoen for å få ett brudd av benskjørhet i ett år reduseres 50%, fra 1% til 0,5% må 200 pasienter ta tabletten alle dager i ett år for å hindre ett brudd. "Doses needed to harm" (antall doser for å gi en bivirkning) er antall tabletter som trengs for å skape en bivirkning med aktuell medisin. Siden det finnes mange tilstander som kan forebygges, kan den totale medikamentbelastningen for pasientene bli stor, særlig når disse medikamentene kommer i tillegg til behandling for plager pasienten har, eller har hatt.
Mange gamle går ned i vekt de siste årene av livet. Dersom de bruker mange medikamenter vil konsentrasjonen av medikamentene i kroppsvæskene øke bare på grunn av vektreduksjonen. For medikamenter som utskilles gjennom nyrene vil en normal reduksjon i nyrefunksjon med alderen også bidra til øket medikamentnivå i kroppen ved normal elding med økende risiko for polyfarmasirelaterte plager.
Arlene Semeco
Arlene Semeco (født 11. januar 1984) er en venezuelansk svømmer som spesialiserer seg i fristil. Hun representerte landet sitt under Sommer-OL 2012 i London, der hun røk ut i de innledende rundene på 50 meter fri.
Yawalapiti
Yawalapiti er en indianerstamme som lever i den sentralbrasilianske region Alto Xingu i den brasilianske del av Amazonasbekkenet, i Parque Indígena do Xingu, i Mato Grosso.
Yawalapitis språk tilhører arawakspråkene.
Den første historiske kontakt mellom yawalapiti og europeere var i 1887,da de ble besøkt av Karl von den Steinens ekspedisjon. Den gang bodde de langs elven Tuatuaris øvre løp, i et område mellom laguner og kjærr. Den tyske antropologens inntrykk var at dette var fattige indianere, en gruppe som ikke en gang hadde nok mat til å gi til besøkende.
Deres antall i 2011 var rundt 250.
Ali Adnan Kadhim
Han representerte Irak under Sommer-OL 2016 i Rio de Janeiro, der han ble utslått i gruppespillet med det irakiske U23-landslaget.
Hammadi Ahmad
Hammadi Ahmad (født 18. oktober 1989) er en irakisk fotballspiller.
Han representerte Irak under Sommer-OL 2016 i Rio de Janeiro, der han ble utslått i gruppespillet med det irakiske U23-landslaget.
Ngurdoto Crater
Ngurdoto Craterer et vulkansk krater i Arusha nasjonalpark i Tanzania. Krateret er 3.6 km. i diameter på sitt videste og 100 m. dyp. Ngurdoto Crater er omgitt av skog mens kraterets bunn er sump. '''
I likhet med Ngorongoro-krateret er en utdødd vulkan som ble fylt av smeltet lava da vulkanen hadde sitt siste utbrudd for omkring 2,5 millioner år siden. Toppen kollapset og krateret sto tilbake.
Filosofiåret 1664
Filosofiåret 1664 er en oversikt over hendelser, utgivelser og personer med tilknytning til filosofi i 1664.
Smørskje
Noen synonymer. smørsleiv, smørspade, smørspose, smørspode, smørspon, spaskei
Jf. Smørspade
Pavlína Horálková
Pavlína Horálková (født 24. mai 1991) er en tsjekkisk ishockeyspiller som spiller for Birjusa Krasnojarsk i russiske Zjenskaja khokkejnaja liga (ZjHL).
Wenck
Wenck:
Skjærsjøen (Holleia)
Skjærsjøen (274 moh.) er et vann på Holleia i Ringerike kommune, Viken. Vannet tilhører Skjærdalsvassdraget og ligger vest for Aklangen og øst for Klomshue, og nordøst for Væleren. Man kan ta seg dit via bomvei fra Ask. Vannet har utløp til Skjærsjøelva, som senere renner sammen med Aklangelva og Vælerelva og danner Skjærdalselva. Skjærdalsvassdraget drenerer til Tyrifjorden.
Skjærsjøen ligger i et populært friluftsområde og har flere flotte bade- og fiskeplasser. Det er et ypperlig sportsfiskevann. Abbor, røye, ørret og karuss er vanlig. Fiskekort er ikke nødvendig.
Phorocardius
Phorocardius er en slekt av biller som hører til familien smellere (Elateridae).
Utseende
Middelsstore (7- 10 millimeter), avlange, blanke, gulbrunlige til mørkbrune smellere. Antennene er trårdformede. Pronotum er mer eller mindre hvelvet og rundet. Dekkvingene er hvelvede med fine punktrader. Et særtrekk er at scutellum er hjerteformet.
Levevis
Artene lever på bakken og finnes ofte under steiner.
Utbredelse
Slekten er utbredt i Asia.
ISO 3166-2:UG
ISO 3166-2:UG er Ugandas del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Uganda er det definert koder for to nivåer av underinndelinger:
Per 2010 er Uganda delt inn i 111 distrikter og 1 byråd (hovedstaden Kampala), men de nyetablerte distriktene og byrådet er ennå ikke med på lista.
Hver kode består av to deler, atskilt av en bindestrek. Første del er UG, ISO 3166-1 alfa-2-koden for Uganda. Andre del er en av følgende:
For distriktene indikerer første siffer hvilken region distriktet ligger i:
Endringer
Følgende endringer i Ugandas oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:
Aetiopedesoidea
Aetiopedesoidea er en av sju overfamilier innenfor parvordenen Caprellidira (infraorden Corophiida) i Senticaudata-gruppen av amfipoder. Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet. Denne gruppens arter lever i havet.
Gruppens taksonomi
Gruppen ble beskrevet på ny i 2013. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
VM i sykkelcross 2021
VM i sykkelcross 2021 ble arrangert i Oostende i Belgia fra 30. til 31. januar 2021.
Eucraniini
Eucraniini er en gruppe av biller som hører til familien skarabider (Scarabaeidae). Disse billene har larver som utvikler seg i møkk som de graver ned. De finnes bare i et begrenset område i Argentina.
Utseende
Middelsstore, kraftige, langbeinte, mattsvarte skarabider. Alle artene bortsett fra én mangler flygevinger, og dekkvingene er nokså små (mye smalere enn pronotum) og hvelvede. Hodet er bredt, med to fremstående tenner på forkanten, disse kan bli ganske lange. Pronotum er stort og bredt, ofte med ulike slags opp- eller utstående utvekster eller horn.
Levevis
Som andre gjødselgravere (Scarabaeinae) har disse artene larver som lever av møkk, men de er uvanlige ved at de lever i svært tørre områder og er spesialiserte på å leve av små, tørre møkk-kuler fra ulike ørkendyr. Billene løper omkring på de to bakerste beinparene, tilsynelatende tilfeldig i sik-sak, og plukker opp møkk-kuler som de måtte finne ved hjelp av frambeina. Større møkk-kuler kan de transportere ved å skubbe dem framover med hodet, men de ruller dem ikke baklengs som de fleste andre møkkskarabider. Møkka transporteres til en gang som billene har gravd ut, der hunnen legger egg på den når den er gravd ned.
Utbredelse
Gruppen har en ganske begrenset utbredelse i tørre, høytliggende områder i det vestlige Argentina.
Opinion (selskap)
Opinion AS er et av Norges største markedsanalysebyråer. Selskapet ble stiftet i 1986 av private gründere, og sprang ut fra miljøet tilknyttet Institutt for medier og kommunikasjon ved Universitetet i Bergen. Opinion er et fullservice markedsanalysebyrå, og gjennomfører intervjubaserte undersøkelser for norske og utenlandske oppdragsgivere innenfor privat og offentlig sektor. I mange år benyttet Opinion bare kvantitative analyseteknikker, og med vekt på medieundersøkelser og oppdrag fra offentlig sektor.
Historie
I 1994 ble selskapet kjøpt av Fafo, og det ble opprettet et avdelingskontor i Oslo i tilknytning til Fafos lokaler på Grønland. Gjennom måling av partioppslutning (partpolitisk barometer) i samarbeid med Aftenposten ble Opinion gradvis en mer synlig aktør og etter hvert med en sentral plass i norsk markedsanalysebransje.
Media & Research Group (MRG) overtok deretter Opinion fra Fafo i 2004, og selskapet ble deretter fusjonert med Bengal Consulting og Intéra ResearchLab. Gjennom denne fusjonen fikk Opinion tilført kvalitativ analysekompetanse og markedsføringskunnskap. Opinions intervjusentral i Bergen ble solgt til Norstat og deretter utviklet til rent konsulentselskap. I 2006 ble Opinion fisjonert ut fra MRG og notert på Oslo Børs som en del av Spits ASA.
I 2007 flyttet Opinion til Holtegata 26 på Uranienborg i Oslo. I mars samme år ble Spits kjøpt av svenske A-Com AB, men ble i 2009, sammen med den norske delen av A-Com, kjøpt tilbake av det norske investeringsselskapet Zoncolan.
I 2014 overtok selskapet analyse- og konsulentbyrået OnLive Research og endret navnet tilbake til Opinion.
Organisasjoner
Opinion er medlem av Strategi- og analyseforeningen (tidligere Norsk Markedsanalyseforening) og ESOMAR (tidligere European Society for Opinion and Marketing Research), og er i tillegg norsk representant for det internasjonale nettverket Global Network for Research. Opinion har også deltatt i forskningssamarbeid med SINTEF og Arkitektur- og designhøgskolen i Oslo (AHO).
Aklangen (Holleia)
Aklangen er et vann på Holleia i Ringerike kommune, Viken. Vannet tilhører Skjærdalsvassdraget og ligger litt øst for Skjærsjøen og Engelen, på 272 moh. Man kan ta seg dit via bomvei fra Ask. Vannet har utløp til Aklangelva, som senere renner sammen med Skjærsjøelva og Vælerelva og danner Skjærdalselva. Skjærdalsvassdraget drenerer til Tyrifjorden.
Aklangen ligger i en populært friluftsområde og har flere flotte bade- og fiskeplasser.
Opinion (selskap)
Organisasjoner
Opinion ledes av administrerende direktør John Lauring Pedersen.
Friidrett under Sommer-OL 1900 – Lengdehopp menn
Lengdehopp for menn var en av sju hoppøvelser i friidrett undrer Sommer-OL 1900 i Paris. Det var tolv deltakere fra seks nasjoner som deltok i lengdehoppkonkurransen som ble avviklet 14. og 15. juli 1900. Det var en kvalomgang der de fem beste hopperen gikk til finalen. Resultaten i kvalrunden fikk de ta med seg til finalen.
Rekorder
Gjeldende rekorder før lekene i 1900:
(*) uoffisielt
Finale
Prinstein, som hadde beste resultatet fra kvalomgangen deltok ikke i finaleomgangen. Landsmannen Kraenzlein hoppet en centimeter lengre enn Prinsteins kvalresultat og ble olympisk mester i lengdehopp foran Prinstein.
Gottlieb Paludan Architects
Gottlieb Paludan Architects er et dansk arkitektfirma, som er spesialisert innen infrastruktur, bygg og landskap. Firmaet ble grunnlagt i København i 1901 og eies i dag av Jesper Gottlieb og Kristian Hagemann. Partnerkretsen omfatter dessuten Frederik Ejlers.
Gottlieb Paludan Architects utfører prosjekter i Danmark, Norge, Sverige, Holland og Japan. Firmaet beskjeftiger omkring 100 arkitekter, konstruktører og andre fagpersoner på kontoret i København.
Biagota
Biagota (født ca 901, død ukjent år) var en hertuginne av Böhmen; gift med hertug Boleslav I av Böhmen. Biagotas navn er nevnt på de eldste utmyntede denarer i Tsjekkia (BIAGOTA CONIVNX). Hennes opphav er ukjent, og det er heller ikke bekreftet hvilke av makens barn hun var mor til.
Cabaret (film)
Filmen er løst basert på Broadway-musikalen Cabaret fra 1966 av Kander og Ebb, som igjen var basert på romanen The Berlin Stories (1939) av Christopher Isherwood og teaterstykket I Am a Camera (1951). Kun et fåtall låter fra musikalen ble med i filmen; Kander og Ebb skrev nye låter for å erstatte de som ble tatt vekk. I filmen er alle sangene diegetiske og blir framført på kabaretscenen.
Handling
I 1930-årenes Berlin, arbeider amerikaneren Sally Bowles (Liza Minnelli) som kabaretsanger hos Kit Kat-klubben. På hybelen møter hun den britiske forfatterspiren Brian Roberts (Michael York), som har dratt til Berlin for å forbedre tyskferdighetene sine. Han planlegger å betale utgiftene ved å tilby engelsktimer. Sally er en eksentrisk ungjente som drømmer om å bli en filmstjerne, og hun vil få med Brian på en rekke eventyr. De stifter flere bekjentskap, blant annet med rikmannen Maximilian von Heune (Helmut Griem), som de begge blir forelsket i. Plutselig tar Sallys liv en uventet vending, og nazismens framvekst preger stemningen.
Mottakelse
Cabaret fikk god kritikk og ble en stor kinosuksess. Den vant åtte Oscar-priser for beste regi (Fosse), beste kvinnelige hovedrolle (Minnelli), beste mannlige birolle (Grey), beste kinematografi, beste scenografi, beste lydmiks, beste musikalmusikk og beste filmklipp. Cabaret er den eneste filmen som har vunnet åtte Oscar-priser uten å vinne beste film. I tillegg til beste film ble den også nominert til beste filmatisering, men disse prisene gikk til Gudfaren. Cabaret ble kåret til årets beste film av National Board of Review og Hollywood Foreign Press Association. Den vant også sju British Academy Film Awards, blant annet beste film.
Filmen har også fått anerkjennelse i ettertid. Empire kåret den til filmhistoriens 367. beste film. Det amerikanske filminstituttet har kåret filmen til den 63. beste spillefilmen fra USA og den 5. beste filmmusikalen fra USA. Sangen «Cabaret» ligger også på 18.-plass på listen «AFI's 100 Years…100 Songs», som består av de beste filmlåtene fra amerikanske spillefilmer. Cabaret ble innlemmet i National Film Registry i 1995, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle».
Hayley Palmer
Hayley Palmer (født 8. mai 1989) er en newzealandsk svømmer som spesialiserer seg i fristil. Hun representerte landet sitt i Sommer-OL 2012 i London, der hun ble slått ut i de innledende rundene på 50 meter fri.
Hodejegerne (film)
Hodejegerne er en norsk action-, krim- og thrillerfilm fra, regissert av Morten Tyldum og med Aksel Hennie i hovedrollen. Filmen er basert på Jo Nesbøs bestselgerroman med samme navn.
Hodejegerne hadde nasjonal premiere 26. august 2011, og 104 977 personer så filmen i åpningshelgen. Dette var den nest beste premierehelgen for en norsk film, etter Max Manus (2008). Samlet hadde filmen et besøkstall på norske kinoer på 557,920, det klart høyeste besøkstallet for norske filmer i 2011. I tillegg ble filmen norsk films største internasjonale salgssuksess; per 9. september var visningsrettigheter allerede solgt til rundt 50 land. Den ble også vist på en rekke internasjonale filmfestivaler, inkludert Toronto internasjonale filmfestival.
Filmen ble ikke nominert til «Beste kinofilm» under Amandaprisen 2012, noe juryen fikk sterk kritikk for. Filmen vant imidlertid publikumsprisen. Filmen ble nominert til Folkets pris, the People's Choice Award (publikumsprisen), under European Film Awards i 2012, og ble året etter nominert til BAFTA for beste utenlandske film som første norsk film noensinne.
Handling
Handlingen foregår rundt Roger Brown. Han er hodejeger, men også kunsttyv. Ut over å være en mann på kun 1,68, er Roger en mann som tilsynelatende har alt; han er Norges mest vellykkede hodejeger, er gift med den altfor vakre galleristen Diana, har en altfor dyr villa, og for å holde hodet over vannet økonomisk, må han stjele litt for mye kunst.
Men det viser seg at Greve også spiller et spill. Da Roger så bryter seg inn hos Greve, oppdager han noe som snur hele hans tilværelse på hodet, og snart må han flykte for livet.
Maoriharpalus
Maoriharpalus er en slekt av billene i delgruppen (underfamilien) markløpere (Harpalinae) i familiegruppen løpebiller.
Ralf Hoffrogge
Ralf Hoffrogge (født 1980 i Lingen i Landkreis Emsland i Niedersachsen) er en tysk historiker. Han er kjent for sin biografi om Werner Scholem, som i oktober 2015 ble tildelt oversettelsesprisen Geisteswissenschaften International av Börsenverein des Deutschen Buchhandels.
Maoriharpalus
Utseende
En nokså stor (ca. 15 millimeter), avlang, blank, svart løpebille.
Levevis
Billene har blitt funnet mellom løvstrø under busker.
Utbredelse
Slekten er utbredt på New Zealand.
Houten
Houten er en kommune i Nederland i provinsen Utrecht. Fortet ved 't Hemeltje (bygget i 1878-81) som er et av forsvarsverkene som hører til den nye hollandske vannlinjen befinner seg i kommunen.
Hanna-Maria Seppälä
Hanna-Maria Seppälä (født 13. desember 1984) er en finsk svømmer som spesialiserer seg i fristil. Hun representerte landet sitt i Sommer-OL 2012 i London, der hun ble slått ut i de innledende rundene på 50 meter fri. Hun har ett gull fra VM i 2003 på 100 meter fri.
Svein Hundsnes
Svein Hundsnes (født 22. januar 1951 i Haugesund) er en norsk komponist. Han har laget en rekke orkesterverk, blant annet Sinfonietta Romantica urfremført av Trondheim Symfoniorkester, dirigent Friedrich Goldmann, en fløytekonsert, urfermført av fløytisten Vidar Austvik og Stavanger Symfoniorkester, dirigent Hannu Lintu, samt korverk, verk for blåsere, blant annet Music For Wind Players (Fortissimo forlag), verk for klaver solo, musikk med moderat vanskegrad; Various Shades of Blue og Six Easy Pieces (Norsk Musikforlag), musikk for sang og piano og femfor alt kammermusikk.
Blant kammermusikken er to strykekvartetter, Rilke Lieder for baryton og kammerorkester, urfremført ved Nordlysfestivalen, cellokvartett urfermført av Svenska Cellokvartetten, blåsekvintetten His Majesty's Sound Amusement, og en klarinettkvintett, urfremført av klarinettisten Roger Arve Vigulf og Ametri-kvartetten.
Det er også to suiter for akkordeon; Nr. 1 tilegnet og urfremført av Geir Draugsvoll, og Nr. 2 tilegnet og urfremført av Mogens Ellegaard.
Han er også blant de få samtidskomponistene som såvidt har vært innom popmusikkfeltet, og vant Melodi Grand Prix 1975 med «Det skulle ha vært sommer nå». Den representerte Norge i Eurovision Song Contest 1975 i Stockholm.
Hundsnes har også komponert orkesterverkene «Haugtussa for sopran og orkester», urfremført av Bjergsted Sinfonietta med Eir Inderhaug som solist, og «Jeux Jeunesse», urfremført av Ung Symfoni. Han har også komponert og arrangert musikk innen jazzrock, samt laget musikk til tv-dokumentarer.
Serekunda
Serekunda er den største by i Gambia, beliggende vest for hovedstaden Banjul, tett på landets atlanterhavskyst. Byen hadde i 2006 et innbyggertall på cirka 336.000. Byen er kjent for sine markeder, sine silkebomulltrær, sine Black Cow-djembetrommer og sin wrestlingarena. Nærliggende byer er Kanifing, Latrikunda, Sukuta og London Corner.
Svein Hundsnes
Hundsnes var tidligere førsteamanuensis og underviste blant annet i arrangering og komposisjon ved Universitetet i Stavanger. I 2014 forsvarte han en avhandling om Tsjajkovskijs orkesterstil ved Universitetet i Oslo. Den kaster i høy grad nytt lys på Tsjajkovskij som komponist, og er åpent tilgjengelig: https://www.duo.uio.no/handle/10852/44250
I samarbeid med den finske pianisten Laura Mikkola har Svein Hundsnes i årene 2020 og 2021 fått gitt ut to cd-innspillinger med komposisjoner for solo klaver på labelen Grand Piano.
Serekunda
Serrekunda ligger i hovedstadsområdet Greater Banjul Area (Banjul Division), i distriktet Kanifing.
Byen ble grunnlagt på 1600-tallet i den portugisiske era, og ble utbygd på 17- og 1800-tallet av britene.
Mona Spigseth
Mona Elisabeth Spigseth (født 10. november 1966 i Sør-Odal) er en norsk pianist og førsteamanuensis ved Institutt for musikk, NTNU.
Etter studier hos professor Einar Henning Smebye i Oslo og debut i 1991 ble Spigseth ansatt som klaverlærer og akkompagnatør ved Institutt for Musikk, NTNU. Hun har siden vært svært aktiv i norsk musikkliv både som solist og kammermusiker, og er en ofte benyttet akkompagnatør for landets fremste utøvere. Hun har gjentatte ganger opptrådt ved Olavsfestdagene i Trondheim, ved festspillene i Nord-Norge, vært akkompagnatør ved Dronning Sonja Internasjonale Musikkonkurranse, og vært solist med symfoniorkestrene i Bergen, Stavanger, Trondheim og med TrondheimSolistene.
Mona Spigseths soloalbum Piano, med musikk av komponistene Henning Sommerro og Bertil Palmar Johansen, ble spilt inn i Øra studio med Øyvind Gimse som produsent og gitt ut i mai 2019.
Sára Čajanová
Sára Čajanová (født 10. desember 2002) er en tsjekkisk ishockeyspiller som spiller for HC Baník Příbram i tsjekkiske 1. liga for kvinner.
Hun representerte Tsjekkia under Vinter-OL 2022 i Beijing, hvor hun spilte for det tsjekkiske landslaget.
Troppene til VM i fotball 2006
Troppene til VM i fotball 2006 inneholder samtlige 32 tropper som ble tatt ut til VM i fotball 2006 i Tyskland som ble spilt fra 9. juni til 9. juli 2006. Hver av de 32 nasjonene som deltar i mesterskapet registrerte 23 spillere (20 utespillere og tre keepere) som skulle delta i det kommende VM. Troppene måtte bli registrert senest 15. mai 2006, selv om det var lov til å erstatte skadde spillere på laget så sent som 24 timer før lagets første kamp i mesterskapet.
Klubbene som er oppført er klubben som de enkelte spillerne sist spilte en offisiell kamp før mesterskapet. Alderen er alderen til hver enkelt spiller ved starten av mesterskapet.
Costa Rica
=== ===
Banholt
Banholt er en landsby i provinsen Limburg i Nederland, i kommunen Eijsden-Margraten, ca. 10 km sydøst for Maastricht. Landsbyen ble først omtalt som «Bannoyt» i 1294 eller 1295.
Longyuan Power
China Longyuan Power Group Limited (kinesisk: 龙源电力集团股份有限公司), eller Longyuan Power, er den største (2012) produsent av vindkraft i Kina og Asia. Det statseide selskapet ble grunnlagt i 1993, og har hovedsete i Beijing.
Selskapet er datterselskap av China Guodian Corporation.
Tereza Radová
Hun representerte Tsjekkia under Vinter-OL 2022 i Beijing, hvor hun spilte for det tsjekkiske landslaget.
Virginia Thrasher
Virginia Thrasher (født 28. februar 1997 i Rome i staten New York i USA), oppvokst i Springfield i Virginia) er en amerikansk skytter, som vant 10 meter luftrifle ved Sommer-OL 2016 i Rio de Janeiro i Brasil.
Idrettskarriere
Thrasher vant 50 meter match ved USA-mesterskapet i skyting 2015, og hun kom på 2.-plass i 10 meter luftrifle og 3.-plass i 50 meter liggende.
Ved NCAA-mesterskapet ble hun kåret til beste utøver, etter at hun vant gull i både finkalibret rifle og luftgevær, og vant gull i lagkonkurransen sammen med West Virginia University.
Thrasher vant 10 meter luftrifle ved Sommer-OL 2016, med ny olympisk rekord på 208 poeng, foran Du Li og Yi Siling fra Kina. Dette var den første OL-gullmedaljen som ble delt ut ved OL 2016.
Brikama
Brikama er en by i det vestlige Gambia, beliggende sørvest for hovedstaden Banjul, tett på landets atlanterhavskyst. Byen hadde i 2008 et innbyggertall på cirka 90.000.
SQUID
En SQUID (forkortelse fra det engelske superconducting quantum interference device, eller «superledende kvanteinterferensapparat») er et ekstra følsomt magnetometer brukt til å måle svært svake magnetfelt, basert på superledende løkker med Josephson-kryss.
SQUID-apparat er sensitive nok til å måle felt så svake som 5 aT (5×10−18 T) i løpet av et par dager med målinger. Støynivået er så lite som 3 fT·Hz-½. Til sammenligning produserer en vanlig kjøleskapsmagnet 0,01 tesla (10−2 T), og noen prosesser i dyr produserer ganske svake magnetfelt mellom 10−9 T og 10−6 T. Et nylig oppfunnet SERF atom-magnetometer er potensielt mer sensitivt og krever ikke veldig lave temperaturer.
Dag Kristoffersen
Dag Kaare Kristoffersen (født 28. juni 1904 i Asker, død 7. august 1986 i Oslo ) var en norsk pianist, kordirigent og pedagog. Han skrev sangen «Solhverv» som vant Melodi Grand Prix 1963 og som var Norges bidrag til Eurovision Song Contest samme år. Sangen kom sist i konkurransen uten poeng. Kristoffersen debuterte musikalsk i 1929, men ble to år tidligere lærer ved Barratt Due musikkinstitutt. Han gjorde seg bemerket som dirigent for en rekke kor i Oslo, blant dem Oslo håndverkersangforening og Det norske sjømannskor. Sistnevnte deltok også i Erik Byes sjømannsprogrammer på radio og fjernsyn på 1960-tallet.
I løpet av sitt virke skrev Kristoffersen en rekke korsanger og ga ut flere korarrangementer. Han vant Melodi Grand Prix 1963 som komponist for «Solhverv». Dette var hans første slager-komposisjon, og seieren overrasket ham: «Jeg har aldri komponert en slager før, skrevet noen småting til kor har jeg jo, men aldri følt meg kallet som slagerkomponist.» uttalte han til VG dagen etter finalen.
Tuiharpalus
Tuiharpalus er en slekt av billene i delgruppen (underfamilien) markløpere (Harpalinae) i familiegruppen løpebiller.
Utseende
En nokså stor (ca. 15 millimeter), avlang, blank, svart løpebille. Hodet er rundet, pronotum ganske stort og ovalt.
Utbredelse
Slekten er utbredt på New Zealand (rundt nordspissen av Nordøya).
Longzhong
Longzhong er et stort naturskjønt område i prefekturet Xiangyang i provinsen Hubei i Folkerepublikken Kina. Her er fire fjell og dalførene rundt dem, med tallrike gamle minnesmerker etter Zhuge Liang, Liu Bei, Guan Yu, Zhang Fei fra alle de viktigere kinesiske dynastiers tid.
Statsmannen Zhuge Liang fra de tre rikers tid trakk seg tilbake hit for en periode på mer enn ti år. Dette er hvor Liu Bei møtte Zhuge Liang og de to diskuterte den såkalte Longzhongplanen. Liu Bei reiste hit tre ganger ført det lyktes ham å få istand møtet med Zhuge Liang. Zhuge Liang viste Liu Bei Longzhongplanen, en langsiktig strategi for hvordan Liu Bei kunne hevde seg mot Cao Cao.
Liu Beis tre ferder til Zhuge Liangs stråhytte i Longzhang har gitt opphav til det kinesiske uttrykket «San gu maolu», som innebærer å be noen gjentatte ganger om å påta seg et verv.
I 1994 ble Longzhong utpekt til naturvernområde, og to år etter også som kulturvernområde. Det hart en rekke historiske bygninger.
Anthribinae
Soppsnutebiller (Anthribinae) er en gruppe av biller som lever av sopp som vokser på død ved. De fleste av artene lever i tropene, bare ni arter er med sikkerhet funnet i Norge. De kan variere mye i utseende, men ett karakteristisk trekk er at mange arter har ganske lange antenner, noe som er uvanlig i snutebille-gruppen (Curculionoidea).
Utseende
Stort sett små biller, kroppsformen vanligvis forholdsvis kort og bred. Det er ofte stor forskjell på kjønnene (kjønnsdimorfisme), hannene er slankere enn hunnene med lengre bein og antenner. Kroppen er gjerne brunlig, spraglete i mørke og lyse nyanser, noe som gir god kamuflasje. Hodet er som oftest trukket ut til en snute, som vanligvis er kort og bred (rektangulær sett ovenfra) men kan være så lang som resten av hodet og brystskjoldet til sammen. Hos noen arter mangler den forlengede snuten helt. Fasettøynene er små til middelsstore, ovale, utstående eller flate. Antennene er 9-11- leddete, ofte ganske lange, ikke knebøyde. De ytterste 2-3 leddene danner ofte en løs klubbe. Tinningene (hodet bak fasettøynene) er ganske lange og parallellsidige. Brystskjoldet (pronotum) er bredere enn langt, vanligvis bredest ved roten der det gjerne er så bredt som dekkvingene. Oversiden er matt og det finnes ofte knøler. Noen arter har en kraftig pigg på pronotums sidekant, eller fremskutte fremhjørner. Dekkvingene er brede, ofte med korte hår, parallellsidige eller ovale. Spissen er ofte lysfarget. Beina er middels lange til lange, særlig hannenes frambein er ofte forlenget. Føttene er fem-leddete, men det fjerde leddet er svært lite og knapt synlig (pseudotetramere føtter). Det tredje leddet er tolappet. Larvene er lyse, tykke og krumme, hodekapselen og beina er sterkt redusert.
Levevis
Både larvene og de voksne billene ernærer seg for det meste av sopp, særlig sopp som vokser på død ved. De kan finnes både i svært hard og ganske morken ved, også under barken på døde trær, gjerne på kvister og smågreiner. Noen få arter lever på levende planter. Noen få arter er rovdyr, og noen lever på lav og frø.
Eksterne lenker
Fra Schott, C.: Anthribidae d' Alsace: Allandrus undulatus:. Platystomos albinus:. Platyrhinus resinosus:. Tropideres albirostris:. Choragus sheppardi:. Xenocerus spp. (tropiske arter med svært lange antenner):. Bruchela rufipes:
Weh
Weh ble startet tidlig i 2002 av Erik E som et akustisk enmannsprosjekt, med musikk som bygger på en mørk og stemningsfull atmosfære. Sommeren samme år ble fem låter innspilt i "Grandma's Basement Studios". Låtene resulterte i den første demoutgivelsen til Weh, med navnet "The Death EP". Innspillingen omfattet kun en tolv-strengsgitar, en tamburin og vokal. Demoen mottok overraskende positive anmeldelser i norske og svenske musikkmagasiner.
Den andre demoutgivelsen "All The Sinners Are Sleeping Now" ble innspilt sent i 2003 på en 8-spors harddiskopptager. Demoen, som inneholder syv låter, viste en litt mer variert struktur enn den første demoen.
Etter den tragiske bortgangen av frontmannen for Windir, Terje «Valfar» Bakken, vinteren 2004, bestemte de gjenværende medlemmene av gruppen å oppløse bandet. Et siste Windir album ble planlagt som en hyllest til Terje. Hváll, medlem av Windir og sitt nye band Vreid, kontaktet Erik E og spurte om Weh ville bidra med en cover-låt. "Likbør" fra Windirs første album Sóknardalr ble innspilt av Weh og inkludert på hyllestalbumet Valfar, Ein Windir.
Senere i 2004 ble den tredje demoen innspilt, denne gang på en 16-spors opptager."The Coffee's Cold In The Morning, The Beer's Warm At Night" inneholder 10 låter.
Sent i 2005 ble klassikeren "Hoof & Horn" innspilt, produsert og mikset av Erik E. De tre låtene på demoen er den beste representasjonen av den opprinnelige intensjonen for musikkens uttrykk, med et mer dynamisk lydbilde enn de foregående innspillingene.
I 2010 ble albumet Origins utgitt via Soulseller Records. Albumet inneholder alle demoinnspillingene fra 2002 til 2006, samt "Likbør" og nytt materiale fra 2009 og 2010 som ikke tidligere er utgitt.
Samoas herrelandslag i fotball
Samoas herrelandslag i fotball representerer Samoa i fotball på herresiden. Laget er underlagt landets fotballorganisasjon, Football Federation Samoa. De het tidligere Vest-Samoas herrelandslag i fotball.
Laget ligger pr november 2010 på en 185.-plass med 26 poeng på FIFAs ranking, og er en del av FIFA Goal Programme.
De spilte sin første internasjonale kamp i 1979, mot Wallis- og Futunaøyene. Kampen gikk på Fiji, og Vest-Samoa vant 3-1. Deres største seier er 8-0 mot Amerikansk Samoa i 2001, og deres største tap er 13-0 mot Tahiti i 1981.
Kanifing
Kanifing er en by i Banjulområdet i Gambia. Byen ligger nær Serrekunda, landets største by.
Kommunikasjoner
Kanifing ligger på veien mellom det sentrale Serrekunda og hovedstaden Banjul. Veien er også kjent som "Serrekunda-Banjul Highway".
Økonomi og arbeide
Kanifing er Gambias sentrum for økonomi og selskaper. Her er blant annet Gambias tv- og radiosalskap Gambia Radio & Television Services.
Bent-Joacim Bentzen
Bent-Joacim Bentzen (født 1991) er en norsk politiker (Sp) fra Hadsel i Nordland og statssekretær i Samferdselsdepartementet. Den 22. oktober 2021 ble han utnevnt som statssekretær i Forsvarsdepartementet under forsvarsminister Odd Roger Enoksen og senere Bjørn-Arild Gram. Han byttet departement til Samferdselsdepartementet 16. januar 2023.
Bentzen har bakgrunn fra Forsvaret hvor han har tjenestegjorde fra 2010 til 2019. Han har gjennomført befalsskole og studert statsvitenskap ved NTNU.
Bentzen har tidligere hatt styreverv i Trøndelag og Nordland Senterungdom. Fra juni 2018 var han politisk rådgiver for Senterpartiets stortingsgruppe og Liv Signe Navarsete innen utenriks- og forsvarspolitikk. Han var sentralstyremedlem i Senterungdommen i perioden 2017 til 2019, først som styremedlem deretter som internasjonal leder fra 2018 til 2019.
Fra september 2019 til oktober 2021 var Bentzen fylkesråd for transport og infrastruktur i Nordland fylkeskommune.
Coenopoeus
Coenopoeus er en slekt av biller som tilhører den artsrike underfamilien Lamiinae i familien trebukker (Cerambycidae).
Levevis
Larvene lever i død ved, gjerne under barken av nyfelte stokker av bartrær.
Utbredelse
Slekten er utbredt i det sørvestlige USA og nordlige Mexico (blant annet Baja California).
Farafenni
Farafenni er den største by i det sentrale Gambia, beliggende like sør for landets nordlige grense mot Senegal. Byen hadde i 2008 et innbyggertall på cirka 33.000.
NyNorsk Messingkvintett
NyNorsk Messingkvintett ble etablert 2015 i Oslo, og er et ensemble innen samtidsmusikk-sjangeren med profesjonelle musikere som har valgt å spesialisere seg på ny musikk og sjangeroverskridende prosjekter.
Ensemblets debutkonsert fant sted på Nasjonalbiblioteket i 2016 og i løpet av sine 5 første år som kvintett har de urframført 29 verk. Dette er verk av blant andre Nils Henrik Asheim, Therese Birkelund Ulvo, Erlend Skomsvoll, Marcus Paus, Ørjan Matre, Daniel Kjellesvik, Tze Yeung Ho, Kristin Bolstad, Øyvind Mæland, Hugo Harmens, Agnes Ida Pettersen, Eric Egan og Arnt Håkon Ånesen, Liis Viira (EST), Toivo Tulev (EST), Olli Moilanen (FIN), Finn Shields (UK), og Thorkell Nordal (IS).
Kvintetten gav i 2021 ut et album med musikk av Nils Henrik Asheim på plateselskapet Lawo, som har mottatt gode kritikker på blant annet ballade.no og i Morgenbladet.
Vitenskapsåret 1722
Vitenskapsåret 1722 er en oversikt over hendelser, prisvinnere, fødte og avdøde personer med tilknytning til vitenskap i 1722.
Smørstøter
Smørstøter er et redskap til å presse sammen smør med. Dette ble gjort for å fjerne luftblærer som kunne medvirke til å forringe smørets smak og utseende. Smørstøtere ble brukt når smøret skulle legges i en ambar eller et annet kar for oppbevaring og transport. De er laget av tre og har et langt rett skaft med en rund klubbe i enden.
Hakaharpalus
Hakaharpalus er en slekt av løpebiller om bare omfatter én kjent art.
Utseende
Små (3-4 millimeter), nokså brede og rundede, svarte løpebiller.
Levevis
Mange av markløperne er generalister som kan finnes i mange ulike miljøer, først og fremst på bakken.
Utbredelse
Artene er utbredt på New Zealand.
Karl von den Steinen
Karl von den Steinen (født 7. mars 1855 i Mülheim an der Ruhr i kongeriket Preussen, død 7. november 1929 i Kronberg im Taunus i Hessen i Tyskland) var en tysk lege, etnolog og forskningsreisende.
Tidlig karriere, tidlige forskningsreiser
Steinen var 1878-79 assistentlege ved Charitésykehuset i Berlin. Han studerte under en jordenrundtreise 1879-81 hospitalsvesenet i kulturstatene og gjorde etnografiske forskninger på flere av øyene i Stillehavet; Hawaiis øyer, Samoa, Tonga, Fiji og New Zealand. .
Deretter foretok han en ferd gjennom Brasil langs floden Xingú. En andre reise gjennom samme trakter (midtre Brasil) foretok han 1887-88 sammen med blant andre Paul Ehrenreich, en ferd som ble av stor betydning for kunnskapen om Brasils etnografi.
Erstatning
Erstatning er en økonomisk godtgjørelse for påført skade eller økonomisk tap. «Erstatning» er et juridisk faguttrykk som benyttes i blant annet kontraktsretten og erstatningsretten.
Karl von den Steinen
Marquesas
Han skulle senere vende tilbake til Stillehavet - i 1897–1898 var han på ekspedisjon til Marquesasøyene. Dit kom han med seilskip fra San Francisco. Hjemreise førte så om Tahiti, Rarotonga, Auckland, Apia og Honolulu og tilbake til San Francisco. I årene før og etter Marquesasreisen samlet europeerer på artefakter og kunstgjenstander fra hele verden, og eksporterte mye videre til samlere og museer annetsteds også. Slik var kulturgjenstander som spyd, statuer, treskjærerarbeider og så videre ettertraktet i privatsamlinger og museer. På grunn av et forbud gitt av den franske kolonimakt og støttet av misjonærer var det i lange perioder forbudt med tatoveringer, danser, sanger og tromming som var knyttet opp i hedenske religion.
Karl von den Steinen fattet imidlertid srerk interesse for de eldre øybeboeres tatoveringer, som også kunne dekke huden fra hode til for, og han fant ut av bakgrunnen for motivvalgene. I den forbindelse sfikk han også folk til å utlegge de gamle legender, ritualer og myter. Etter reisen arbeidet han i mer enn tyve år med sitt trebinds mesterverk Die Marquesaner und ihre Kunst, hvis siste bind utkom i 1928. Karl von den Steinens nedtegnelser ble en inpuls som var med på å gjenopplive ttatoveringskunsten på øyene; og det er takket være ham att ikke bare forskere, men også moderne marquesanere, har mye av sin kunnskap om de gamle skikker i så måte.
Senere karriere
Han ble i 1891 e.o. professor i Marburg, 1900 professor i etnografi ved Berlins universitet og var fra 1904 i noen år direktør ved Museum für Völkerkunde i Berlin.
Caloenas
Caloenas er en slekt av duer. Den eneste levende arten er mankedue (C. nicobarica).
En eller to av de utdødde artene er kjent: Caloenas canacorum var en stor art fra Ny-Caledonia og Tonga. Den er kun kjent gjennom underfosiliserte eksemplarer, og ble trolig jaktet til utryddelse av tidlige bosettere. Caloenas maculata, en annen utdødd art, ligner litt på mankeduen på grunn av sine nakkefjær. Ornitologer plasserer den i denne slekta, men det er ikke fullstendig enighet. Eneste eksemplar av fuglen er å finne i Liverpool Museum.
Hønefoss Taxi
Om Hønefoss Taxi
Hønefoss Taxi ble etablert som BA (andelslag med begrenset ansvar) i 1998, men selskapsformen ble endret til SA fra 6. februar 2012.
Bilparken teller cirka 30 drosjer, hvorav flere med utvidet setekapasitet (6-seter, 8-seter, 12-seter, 16-seter) og rullestolkapasitet. Sentralen er utstyrt med moderne flåtestyring via GPS, og bilene har taxametere levert av svenske MegTax. I tillegg til drosjebilparken som er fast stasjonert i Hønefoss, er det to biler fast stasjonert i Nes i Ådal og en på Nakkerud/Tyristrand (8-seter). I tillegg finnes en rullerende ordning blant Hønefossdrosjene med dedikert bil for Hole på hverdager.
Distriktet (Ringerike og Hole) er maksimalpris-regulert (jfr. maksimalprisforskriften ). Hønefoss Taxi ble sertifisert som miljøfyrtårn i 2013. Sjåførene må bestå kjentmannsprøve. Selskapet har fem ansatte, hvorav to heltidsstillinger og to deltidsstillinger i bookingavdelingen.
Historie
Hønefoss Taxi er distriktets eldste drosjesentral. Den er en direkte etterfølger av Hønefoss Vognmandsforening og Hønefoss Drosjeeierforening (stiftet den 10. mai 1926). De første automobildrosjene kom til Ringerike i 1912, men de var mer kostbare å fare med enn hestedrosjene. Den første drosjesjåføren på Ringerike var Johan Jensen fra Norderhov. I 1923 var de 12 drosjer rundt om i distriktet, alle med bevilgning. I tillegg fantes rundt 30 såkalte billigbiler, som var datidens piratdrosjer. Det var imidlertid lovlig å kjøre folk mot betaling uten bevilgning fram til 1926/1927, da det i medhold av den såkalte Automobilloven ble innført bevilgningstvang for alle. Til å begynne med var det 20 drosjebevilgninger på Ringerike, men det ble bestemt at disse skulle reduseres til 10 med naturlig avgang.
Den første drosjebua ble etablert i Hønefoss i 1928. Den måtte fjernes hver sommer, men etter noen år ble den «bare stående». Dagens drosjebu ligger i forbindelse med drosjeholdeplassen og parkeringsplassen i Fossveien. Denne eiendommen skal bebygges i nær framtid, noe som vil medføre at holdeplassen, som er hovedholdeplass i Hønefoss, må relokaliseres. Den gamle drosjebua vil da forsvinne for godt.
Turvognløyve
Turvognløyve gir innehaveren rett til å drive persontransport med motorvogn registrert for over åtte personer i tillegg til sjåføren (minibuss eller buss).
Søknad om løyve må sendes til fylkeskommunen der søkeren har sin forretningsadresse.
Odd Haugen
Odd Erling Haugen (født 16. januar 1950 i Tingvoll, Møre og Romsdal) er en norsk-amerikansk tidligere strongman. Han har også konkurrert og hevdet seg i kroppsbygging, styrkeløft og vektløfting. Av yrke har han arbeidet i treningssenter-bransjen, blant annet som konsernsjef i SATS-kjeden. Han har vært gift to ganger, og har sønnen O.J. (Odd Junior).
I juli 1970 ble skomakersønnen Haugen som 20-åring norgesmester i kroppsbygging, og fikk dermed tittelen Mr. Norge. Samme år var han rødrusspresident i Trondheim. På denne tiden hadde han for øvrig den norske juniorrekorden i markløft med 265 kilo.
På midten av 80-tallet satset Haugen på å kombinere interessene for idrett og business. Fra sin base i Richmond, California, åpnet Haugen det ene helsestudioet etter det andre, i San Francisco, Berkeley, Oakland og Marin County, alle med stor økonomisk suksess. I 1990 begynte han å snuse på Hawaii. Her lå helsestudiobusinessen i ruiner, og da Haugen åpnet sin første «gym», fikk han 3500 medlemmer den første dagen. I løpet av det første året hadde han 7000 hawaiiere i medlemskartoteket, og over 20 millioner i inntekter.
Nesten et kvart århundre etter at han la opp, begynte Haugen å trene styrkeløft igjen. I styrkeløft-NM i Sandnes i mars 1997 tok han en oppsiktsvekkende sølvmedalje sammenlagt, og slettet Torkel Ravndals norske rekord i markløft for yngre veteraner på 290 kilo i klasse +125 kilo. Haugen løftet 292,5 kilo. Han satte også norgesrekord i benkpress i samme klasse, med 192,5 kilo.